Diari Oficial de la Generalitat Valenciana


Sumari del DOGV 5998, del 22-04-2009 (2009/4221)

Correcció d'errades de l'anunci de licitació número CNMY09.CVESE.03. Servici de suport a l'entrenament i a la competició dels esportistes d'elit al Centre de Tecnificació d'Alacant, publicat en el DOCV núm. 5985, de 31 de març de 2009.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/4221


Data del document
:   16-04-2009

Organisme emissor
:   Consell Valencià de l'Esport

Tipus de document
:   Correcció d'errades

Correcció d'errades

 Descriptors 

:   * Consell Valencià de l'Esport
    * contracte de serveis
    * licitació

Correcció d'errades de l'anunci de licitació número CNMY09.CVESE.03. Servici de suport a l'entrenament i a la competició dels esportistes d'elit al Centre de Tecnificació d'Alacant, publicat en el DOCV núm. 5985, de 31 de març de 2009. [2009/4221]  
Mitjançant Resolució de 24 de març de 2009 de la secretària autonòmica d'Esport i vicepresidenta del Consell Valencià de l'Esport s'ordena la iniciació de l'expedient de contractació del servici de suport a l'entrenament i a la competició dels esportistes d'elit al Centre de Tecnificació d'Alacant.  
Després dels tràmits preceptius es va dictar Resolució de 26 de març de 2009 de la secretària autonòmica d'Esport-vicepresidenta del Consell Valencià de l'Esport per mitjà de la que s'aprova l'expedient de contractació i els plecs a regir en l'esmentat procediment.  
Amb data 31 de març de 2009 va ser publicat en el Diari Oficial de la Comunitat Valenciana número 5985 l'anunci de licitació CNMY09.CVESE.03.   
Havent-se advertit una errada en l'apartat 4 de l'anunci publicat en el qual apareix com a import de licitació 75.862,07 € i en concepte d'IVA 12.137,93 €, resulta necessari procedir a la seua esmena i a l'obertura d'un nou termini de presentació d'ofertes.  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, establix: «Les Administracions Públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
Basant-se en els anteriors fets i fonaments de dret, i fent ús de les facultats conferides per l'article 6.2.e) de la Llei 3/2006, de 12 de maig, per la qual es crea el Consell Valencià de l'Esport i de l'article 7.4.e) del Decret 170/2006, de 17 de novembre, pel qual s'aproven els seus Estatuts, resolc:  
1.Modificar, respecte al plec de clàusules administratives particulars que regixen el present contracte, l'apartat 2n del quadre de característiques, quedant com a import de licitació 82.242,99 € i com a import d'IVA 5.757,01 €. Conseqüentment, queda modificat l'apartat 4 de l'anunci de licitació en estos termes.   
2.Procedix en conseqüència a l'obertura d'un nou termini de presentació d'ofertes de 8 dies naturals comptats a partir de l'endemà de la publicació de la present resolució de correcció d'errors en el Diari Oficial de la Comunitat Valenciana.   
3.Ordenar la publicació de la present resolució en el Diari Oficial de la Comunitat Valenciana.  
València, 16 de abril de 2009.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.